**သင်ခန်းစာ (၅)**

**အပူလွန်ကဲခြင်း**

**ဇူလိုင်လ ၂၃ - ၂၉**

ဥပုသ်နေ့မွန်းလွဲပိုင်း ဇူလိုင်လ ၂၃ ရက်

ဖတ်ရန်ကျမ်းချက်များ။က၊ ၂၂။ ဟောရှေ၊ ၂း၁-၁၂။ ယောဘ၊ ၁း၆-၂း၁ဝ။ ၂ကော၊ ၁၁း၂၃-၂၉။ ဟေရှာယ၊၄၃း၁-၇။

အလွတ်ကျမ်းချက်

‘‘ထာဝရဘုရားသည် သူ့ကိုနှိပ်စက်ခြင်းငှာအလိုတော်ရှိ၍ နာစေတော်မူ၏။ သူသည်အပြစ် ဖြေသောယဇ်ကိုပူဇော်ပြီးမှ၊ အမျိုး အနွယ်တော်ကိုမြင်ရလိမ့်မည်။ အသက်တော်လည်းရှည်လိမ့်မည်။ ထာဝရဘုရား၏အကြံတော်သည်လည်း သူ၏လက်၌ပြည့်စုံခြင်းသို့ ရောက်လိမ့်မည်’’ (ဟေရှာယ၊ ၅၃း၁ဝ)။

နာမည်ကျော်ခရစ်ယာန်စာရေးဆရာကြီး စီအက်စ်လူးဝစ်၏ ဇနီးသည်သေဆုံးခါနီးအချိန်မှာ လူးဝစ်သည် စာတစ်ကြောင်းရေးခဲ့ပါသည်။ ‘ငါထင်တယ်၊ ငါဘုရားကိုယုံကြည်မှုရပ်လိုက်ရင် အန္တရာယ်အရမ်းကြီးသွား လိမ့်မည်။ အမှန်တကယ်ကြောက်ရွံ့စရာမှာဘုရားသာဖြစ်တယ်။ ဘုရားထက်ကြောက်ရွံ့စရာ ဘာတစ်ခုမှ မရှိပါဘူး။ ဘုရားလည်းထိုကဲ့သို့လိုမျိုးရှိနေပါတယ်’ ဟူ၍ဖြစ်သည်။

နာကျင်ခံစားလာရသောအခါမှာ အချို့လူများဘုရားကိုစွန့်ခွာသွား တတ်ကြသည်။ အချို့လူများက လူးဝစ်လိုပင်စုံစမ်းခြင်းရင်ဆိုင်ရလျှင် ယုံကြည်ခြင်းယိုင်လာချင်သည်။ မေးစရာမေးခွန်းတစ်ခုမှာ ဘုရားသည် မိမိ၏လူများအပေါ် အပူမီးမည်မျှလောင်စေသနည်း။ သူ၏အလိုတော်အကြံအစည်ပြည့်စုံစေရန် ပုံစံ သွင်းသည့် အခါ မည်မျှပြင်းပြင်းထန်ထန်စမ်းသပ်သနည်း။ သားတော်နှင့် တူရန်ဖြစ်သည် (ရောမ၊ ၈း၂၉)။

**တစ်ပတ်တာသတိပြုရန်။** ဘုရားသခင်သည် လူတို့နားမလည်နိုင်သော ပြင်းထန်သည့်ပူလောင်ခြင်း မျိုးကို အဘယ်ကြောင့်ပေးရသနည်း။ သူ၏မေတ္တာ တော်ကိုသိစေရန်ဖြစ်ပါသလား။ သားတော်၏ ပုံသဏ္ဌာန်နှင့်တူညီရန် ဘုရားရှင် သည် လူတို့ကိုပုံသွင်းပေးခြင်းအကြောင်း နားလည်မှုလွဲသွားစေပါသလား။

တနင်္ဂနွေနေ့ ဇူလိုင်လ ၂၄ ရက်

အာဗြဟံပြင်းထန်စွာစမ်းသပ်ခံရခြင်း

ကမ္ဘာ၊ ၂၂ ကိုဖတ်ပါ။ အကြောင်းပြချက်လုံးဝမပေးဘဲ ဘုရားသခင် သည်အာဗြဟံအား မိမိ၏ သားကို ပူဇော်ခိုင်းသည်။ အာဗြဟံမည်မျှခံစားရမည် ကိုသင်စဉ်းစားကြည့်ပါ။ သန့်ရှင်းတော်မူသောထာဝရဘုရား၌ ဤလုပ်ရပ်သည် လုံးဝမတရားပါ။ အာဗြဟံအနေဖြင့် တစ်ယောက်တည်းသောအမွေခံသားကို ဘုရား ကတိတော် မည်သို့ထားခဲ့ကြောင်း ကောင်းစွာသိပါသည်။ သို့သော် ထိုသားကိုပူဇော်ရန်သူလက်ခံခဲ့သည်။ သူ၏သားမရှိတော့ လျှင် ကတိတော် သည်လည်းပျက်ပြီးဖြစ်ကြောင်း သူသိနေသည်။

ဘုရားသခင်သည်အာဗြဟံကိုသားအားယဇ်အဖြစ်ဇော်ရန်အဘယ်ကြောင့်ခိုင်းခဲ့သနည်း။ ဘုရားရှင်သည် အရာခပ်သိမ်းကိုသိနေပါသည်ဟုဆိုလျှင် သူ၏ရည်ရွယ်ချက်သည်အဘယ်သို့နည်း။

ဘုရားသခင်၏တောင်းဆိုမှုနှင့်သူသတ်မှတ်သောအချိန်သည် လုံးဝ မလွဲစေရပါ။ နာကျင်ဆုံးအချိန် အထိသတ်မှတ်ချက်ထားပြီး ‘အာဗြဟံကို ဘုရားရှင်စုံစမ်းခဲ့သည်။ နှစ်များစွာဝန်ထုပ်ဝန်ပိုးများကို သူ၏အပေါ်သို့ တင်ပေးထားသည်။ အာဗြဟံအနားယူချင်ပါသည်။’ ထိုသို့အာဗြဟံကိုစမ်းသပ်ခြင်းသည် မတရားသော လုပ်ရပ်ဖြစ်ပါသလား။ မဟုတ်ပါ။ ‘နာကျင်စွာခံစားခဲ့ရသော အချိန်အတိုင်းအတာတစ်လျှောက်လုံးသည် နောက်ဆုံး၌ ဘုရားရှင်ရွေးနုတ် ကယ်တင်နိုင်ကြောင်းကို ကောင်းကောင်းသိရှိသွားစေရန်ဖြစ်သည်။’

စစ်ဆေးမှုကိုပြခြင်းသာဖြစ်သည်။ ဘုရားရှင်သည်အာဗြဟံအား သားကို အမှန်တကယ် သတ်ပစ်ရန် အခွင့်လုံးဝမပေးပါ။ ဘုရားရှင်၏လုပ်ဆောင်ချက် တိုင်းသည် ကျွနု်ပ်တို့နားလည်ရန်အလွန်အရေးကြီးသည်။ ကျွန်ုပ်တို့ကိုခိုင်းသော အလုပ်ရှိသော်လည်း အဆုံးအထိအခွင့်မပေးသောကိစ္စများစွာရှိပါသည်။ လမ်းဆုံး အထိ မသွားကောင်းသော လမ်းကို ဘုရားရှင်သွားခိုင်းခဲ့လိမ့်မည်။ လမ်းဆုံး အထိမရောက်မီ ဘုရားရှင် လမ်းကြောင်း ပြောင်းလိုက်ခြင်းလုပ်ရပ်မျိုးများစွာ ရှိသည်။ အလွန်အရေးကြီးသောကိစ္စရပ်ဖြစ်သည်။ သို့သော် စေခိုင်းခြင်းဖြင့် ကျွန်ုပ်တို့ကိုပြုပြင်သွားပေးကြောင်းကို သင်ခန်းစာရရှိရန်လိုပါသည်။

ဂျူးလူမျိုးများကို ယေရှုစကားတော်မိန့်တော်မူသောအချိန်၌ အာဗြဟံ ၏ခံစားခဲ့ရပုံကို စိတ်ထဲရှိ နေလိမ့်မည်။ ‘‘သင်တို့အဘအာဗြဟံသည် ငါကြွလာမည့် အချိန်ကာလကိုမြော်မြင်ခြင်းငှာ အလွန်အလိုရှိ၏။ မြင်ရသောအခါ ဝမ်းမြောက်ခြင်းသို့ရောက်သည်ဟုမိန့်တော်မူ၏’’ (ယောဟန်၊ ၈း၅၆)။ အာဗြဟံကိုစာတန်က နည်းမျိုးစုံသုံးပြီး ဘုရားရှင်၏အကြံအစည်ကိုတိုက်ခိုက်ပါသော်လည်း အာဗြဟံသည် ဘုရား၏ အသံတော်ကို နားထောင်လိုက်လျှောက်ခဲ့သည်။

ဘုရားရှင်၏အသံတော်ကို သင်မည်သို့သိနိုင်မည်နည်း။ သင့်ကိုဘုရားရှင်စကားပြောကြောင်း သင်မည်သို့ သိနိုင်မည်နည်း။ ကိုယ်တော်၏ အလိုတော်ကိုသိစေရန် ကိုယ်တော်သည် သင့်ကို မည်သို့ ဆက်သွယ် သနည်း။

တနင်္လာနေ့ ဇူလိုင်လ ၂၅ ရက်

ထိန်းရခက်သောဣသရေလလူမျိုး

ဟောရှေ၏အကြောင်းသည် ကျွနု်ပ်တို့ကိုသင်ခန်းစာပေးသော အားကောင်းသည့် အကြောင်းအရာ တစ်ခုဖြစ်သည်။ ဟောရှေ၏အခြေအနေသည် မှတ်သားလောက်ပါသည်။ သူ၏ဇနီးဂေါမာသည် လင်ကို ပစ်ပြီးအခြား ယောက်ျားများနှင့်ကလေးများရသည့်အထိဖြစ်ပျက်ခဲ့သည်။ လိင်ပိုင်းဆိုင်ရာဖြင့် ခင်ပွန်းအပေါ် သစ္စာမဲ့ခဲ့သည့်တိုင် ဘုရားရှင်ကဟောရှေကို သူ၏မယားဂေါမာ အားပြန်၍ခေါ်ရန်စေခိုင်းခဲ့သည်။ သူမကိုနဂိုအတိုင်း ပြန်၍ချစ်ရန်အမိန့်ပေးခဲ့ သည်။ ယင်းအကြောင်းအရာသည် ဘုရားသခင်နှင့် ဣသရေလတို့အကြား ဖြစ်နေသည့်အကြောင်းနှင့်အဓိပ္ပာယ်တူသည်။ ဣသရေလလူမျိုးတို့သည် ဘုရားရှင်ကို စွန့်ခွာခဲ့သည်။ ဝိညာဉ်ရေး၌ဖောက်ပြန်ကာပြည့်တန်ဆာကဲ့သို့ အခြား ဘုရားများနှင့်ဆက်ဆံခဲ့သည်။ သို့သော် ဘုရားရှင်သည် သူတို့ကိုချစ်မြဲချစ်၊ သနားမြဲသနားဆဲဖြစ်သည်။ ဘုရားရှင်၏နည်းလမ်းကိုတစ်ချက်ကြည့်ကြစို့။

ဟောရှေ ၂း၁-၁၂ ကိုဖတ်ပါ။ ဣသရေလလူတို့ကိုမိမိ၏အထံတော် သို့ပြန်၍ဆွဲယူမည့်နည်းလမ်းကို ဘုရားရှင်မည်သို့မိန့်တော်မူသနည်း။ ယင်းအတွေ့ အဦကံမျိုးခံစားရသည်မှာ မည်သို့တူနေသနည်း။

ဟောရှေ၊ ၂း၂၊ ၃-------------------------------------

ဟောရှေ၊ ၂း၅-၇-------------------------------------

ဟောရှေ၊ ၂း၈၊ ၉-------------------------------------

ဟောရှေ၊ ၂း၁ဝ--------------------------------------

ဖော်ပြခဲ့သောဟောရှေ၏အကြောင်း၌ နောင်တရခြင်းအတွက် တွေ့ကြုံရသည့်အရေးကြီးသော အချက်နှစ်ချက်ရှိသည်။ ပထမတစ်ချက်မှာ ဘုရားရှင် ပြုတော်မူသမျှကို ကျွန်ုပ်တို့အမှုမထားခြင်းဖြစ်သည်။ ဣသရေလလူတို့သည် ခက်ခဲကြမ်းတမ်းသောအတွေ့အကြုံရင်ဆိုင်ရသောအခါ ဘုရားရှင်မှကယ်တင်ခြင်း ကျေးဇူးကိုလက်ခံရန် အမှုမထားတတ်ကြပါ။ ချွန်ထက်သောဆူးများ ကျွန်ုပ်တို့လမ်းကိုပိတ်နေခြင်း သို့မဟုတ် ဆူးပတ်လည်ဝိုင်းနေသောနေရာ၌ ရောက်နေခြင်းဖြစ်လျှင် မည်သို့ထွက်ရမည်ကိုမသိနိုင်တော့ပါ (ဟောရှေ၊ ၂း၆)။ ဘုရားရှင်အမှန်ရှိပါသလား။ ကျွနု်ပ်တို့၏အဓိကလိုအပ်ချက်များ ပျောက်ဆုံးစဉ် သို့မဟုတ် အရှက်ခွဲခံရစဉ် (ဟောရှေ၊ ၂း၉၊ ၁ဝ) ခမည်းတော် ဘုရားရှင်သည် ကျွန်ုပ်တို့၏အလယ်၌ရှိနေပါမည်လား။ အမှန်အတိုင်း ခံစားရလျှင် ဘုရားရှင်သည်ကျွန်ုပ်တို့အတွက်အစဉ် နောင်တလမ်းကိုပို့ဆောင် ပေးပါသည်။ အဘယ်ကြောင့်နည်း။ ကိုယ်တော်သည် ကျွန်ုပ်တို့ကိုအလွန် ချစ်သောကြောင့်ဖြစ်သည်။

ဒုတိယအချက်မှာ ကျွနု်ပ်တို့သည် ဘုရားရှင်လုပ်ဆောင်နေမှုအပေါ် နားလည်မှုလွဲမှားသွားသေးသည်။ ဘုရားရှင်လုပ်ဆောင်ပေးနေကြောင်းကို လက်ခံပါသည်။ သို့သော်လုပ်ဆောင်ပေးပုံကိုမနှစ်သက်ကြပါ။ ကျွန်ပ်တို့ နာကျင်ခံစားရသောအချိန်၌ သို့မဟုတ် အရှက်ခွဲခံရသောအချိန်၌ ဘုရားရှင်ကို အပြစ်တင်ခြင်း၊ ဘုရားရှင်သည်ရက်စက်ခြင်းရှိကြောင်း အလွယ်တကူပင် သတ်မှတ်ကြသည်။ ဝင်ရောက်ကူညီမှုမပြုဟု စွပ်စွဲတတ်ကြသည်။ ဂရုမစိုက် ဟုအပြစ်တင်တတ်ကြသည်။ သို့သော်ဘုရားရှင်သည် အစဉ်အမြဲမိမိ၏မေတ္တာ တော်ပဋိညာဉ်ကို အသစ်အသစ်ထပ်မံမြဲမြံစေတတ်သည်။

ဟောရှေ၊ ၂း၁၄-၂၃ ကိုဖတ်ပါ။ ဘုရားရှင်အကြောင်းမည်သို့ ရေးသားထားသနည်း။ သင်သည် ဘုရားရှင်ထံမှထွက်ပြေးသူတစ်ယောက်ဖြစ် နေလျှင် သန့်ရှင်းသောဝိညာဉ်တော်ဘုရားကိုတောင်းခံပါ။ သင်၏ အသက်တာတွင် မည်သည့်နေရာ၌ထွက်ပြေးနေသနည်း။ သင်ချွတ်ချော်နေသောအချက်ကို သိနေလျက် အဘယ်ကြောင့်ပြင်းပြင်းထန်ထန်စစ်ကြောခြင်းကိုခံရမည်နည်း။ ဘုရားရှင်ထံယခုပင်အပ်နှံရန် သင့်ကိုမည်သည့် အရာကရပ်တန့်ပေးပါသနည်း။

အင်္ဂါနေ့ ဇူလိုင်လ ၂၆ ရက်

ဝတ်ပြုခြင်းဖြင့်အသက်ရှင်သည်

ယောဘ၊ ၁း၆-၂း၁ဝ ကိုဖတ်ပါ။ ယောဘ၏ဒုက္ခကိုမည်သည့်အရာ ကဖြစ်စေသနည်း။

အံ့သြဖွယ်အကြောင်းအချို့ရှိသည်။ ကောင်းကင်တမန်တို့သည် ဘုရားရှင်၏ ရှေ့တော်မှောက်သို့ လာသောအခါ စာတန်သည်လည်း ရောယောင် ကာဝင်လာခဲ့သည်။ စာတန်ကိုဘယ်ကလာသည့်အကြောင်း ဘုရားရှင် မေးခဲ့သည်။ ‘‘စာတန်ကလည်း မိမိသည်မြေကြီးပေါ်မှာလှည့်လည်၍ အရပ်ရပ် သွားလာခြင်းအမှုထဲက လာပါသည်ဟု ပြန်လျှောက်လေ၏’’ (ယောဘ၊ ၁း၇)။ ထိုနောက်မှာဘုရားရှင်သည် မေးခွန်းတစ်ခုကိုမေးခဲ့သည်။ ‘ငါ့ကျွန်ယောဘကို ဆင်ခြင်ပြီလော’ (ယောဘ၊ ၁း၈)။ မေးခွန်းမှာရိုးရိုးလေးသာဖြစ်သည်။ မထူးဆန်းပါ။ ထူးဆန်းသူမှာမေးခွန်းမေးသူဖြစ်သည်။ ယောဘကိုစမ်းသပ်ရန် စာတန်အဆိုဦပခဲ့ခြင်းမဟုတ်ပါ။ ဘုရားသခင် ကိုယ်တော်တိုင်ဖြစ်သည်။ နောက်ဆက်တွဲဖြစ်လာမည့်အခြေအနေကိုသိနေပါသည်။ ဘုရားရှင်သည် တမင် သက်သက်ပင်ယောဘကို စာတန်သတိဦပမိရန်တေ့ပေးခြင်းဖြစ်သည်။ စာတန်သည်မြေကြီးသို့ပြန်လာသည်နှင့် ယောဘသည်သောကပူပင်အပြင်းအထန် ခံရမည်ကိုလုံးဝမသိခဲ့ရသော်လည်း ခံရပြိီဖြစ်သည်။ ပြသနာမှာ အလွန်ရှင်း လှပါသည်။ ဘုရားရှင်လုပ်ဆောင်ခြင်းမဟုတ်ပါ။ စာတန်၏လက်ချက်ပင် ဖြစ်သည်။ ယောဘ၏ ရှိသမျှ ပိုင်ဆိုင်သမျှပစ္စည်းအားလုံးကို စာတန်ဖျက်ဆီးပစ်ရန် ဘုရားရှင်အခွင့်ပေးလိုက်ခြင်းဖြစ်သည်။ သားသမီးအပါအဝင် ကိုယ်ကာယ ကျန်းမာခြင်းအားလုံးကိုဖျက်ဆီးပစ်လိုက်သည်။ ဘုရားရှင်သည်ယောဘကို ဒုက္ခ ခံရစေရန်အခွင့်ပေးခြင်းမှန်လျှင် စာတန်နှင့်မည်သို့ကွာခြားမည်နည်း။ ဒုက္ခကိုဖန်တီးပေးသူ ဖြစ်နေခြင်း အတူတူပင်ဖြစ်နေပါသလား။ ယောဘကို ဒုက္ခ ဆင်းရဲခြင်းပေးတွေ့စေသောဘုရားသည် ဖြောင့်မတ်သန့်ရှင်း ပါသည်ဟု အဘယ် သို့ဆိုနိုင်မည်နည်း။ ယင်းပြသနာသည်အထူးကိစ္စရပ်ဖြစ်ပါသည်။ ထိုကဲ့သို့ လိုမျိုးပင် ယနေ့ဘုရားရှင်သည် ကျွန်ုပ်တို့ကိုရင်ဆိုင်စေပါသလား။

ယောဘ၊ ၁း၂ဝ၊ ၂၁ ၌ စုံစမ်းခြင်းကိုယောဘမည်သို့တုံ့ပြန်ခဲ့သနည်း။

--------------------------------------------------------------------------------------------------

ဒုက္ခကိုလမ်းနှစ်သွယ်ဖြင့်ရင်ဆိုင်တုံ့ပြန်နိုင်သည်။ ဒုက္ခရောက်သော အချိန်၌ ခါးသီးစွာ စိတ်ဆိုးခံပြင်း နိုင်သည်။ ဘုရားရှင်ကိုကျောခိုင်းသွားကာ ရက်စက်သောဘုရား သို့မဟုတ် ဘုရားမရှိဟုလည်းယုံကြည်နိုင်သည်။ သို့တည်းမဟုတ် ဘုရားရှင်ကိုတွယ်ဖက်ကာ တင်းကျပ်စွာယာကုပ်ကဲ့သို့ ဆွဲထားနိုင်သည်။ ယောဘသည် မိမိ၏ဒုက္ခကို ဘုရားရှင်နှင့်အတူမြဲစွာရင်ဆိုင်လျက် ကိုယ်တော်ကိုသာကိုးကွယ်၍ ရှေ့တော်မှ မခွာမြဲမြံလျက် ရှိသည်။

ယောဘ၊ ၁း၂ဝ၊ ၂၁ ၌ ဒုက္ခရောက်စဉ်ကူညီမစမှုရရှိရန် ကိုးစား ခြင်းကိုပြုလျက် အကြောင်းသုံးမျိုးကို မျှော်လင့်တတ်ကြသည်။ ပထမဦးဆုံးယောဘသည် မိမိအကူအညီမဲ့နေသည်ကို လက်ခံသတိပြုမိသည်။ အခြားအားကိုးစရာမရှိတော့ကြောင်းကိုလည်းသိရှိနေသည်။ ‘‘အဝတ်မပါဘဲ အမိဝမ်းထဲသို့ ပြန်သွားရတော့မည်’’ (ယောဘ၊ ၁း၂၁)။ ဒုတိယအချက်မှာ ယောဘသည် ဘုရားရှင်အရာခပ်သိမ်းကိုထိန်းချုပ်ထားကြောင်း လက်ခံ ထားသည်။ ‘‘ထာဝရ ဘုရားပေးတော်မူ၏။ ထာဝရဘုရားလည်းရုပ်သိမ်းတော်မူ၏’’ (ယောဘ၊ ၁း၂၁)။ တတိယ အချက်မှာ ယောဘနိဂုံးအဆုံးသတ်ထားသော သူ၏ခံယူယုံကြည်ချက် မှာ ဘုရားရှင်၏ဖြောင့်မတ်ခြင်းကို အစဉ် ယုံကြည်သည့် အချက်ဖြစ်သည်။ ‘‘ထာဝရဘုရား၏နာမတော်သည် မင်္ဂလာရှိပါစေသတည်း’’ (ယောဘ၊ ၁း၂၁)။

သင်ဒုက္ခနှင့်ရင်ဆိုင်ရပါသလား။ယောဘအသုံးပြုသောနည်းလမ်းအတိုင်းရင်ဆိုင်လျှင် သင့်ကိုအကူအညီ အမှန်ပေးမည်ဟု ယုံကြည်ပါသလား။

ဗုဒ္ဓဟူးနေ့ ဇူလိုင်လ ၂၇ ရက်

‘‘မျှော်လင့်ခြင်းနှင့်အသက်ရှင်ခြင်း

‘‘မခံနိုင်အောင်အတိုင်းထက်အလွန်လေးသော ဆင်းရဲခံရကြောင်းကို သင်တို့မသိဘဲနေစေခြင်းငှာ ငါတို့အလိုမရှိ။ ငါတို့သည် မိမိကိုယ်ကိုအစဉ် မကိုးစားဘဲ၊ သေသောသူတို့ကို ထမြောက်စေတော် မူသောဘုရားသခင်ကို ကိုးကွယ် မည်အကြောင်း သေစေဟုစီရင်ခြင်းကို ကိုယ်တိုင်ခံရသကဲ့သို့ဖြစ်၏’’ (၂ကော၊ ၁း၈၊ ၉)။

တမန်တော်ကြီးကိုဘုရားရှင်ရွေးကောက်တော်မူသကဲ့သို့ ရှင်ပေါလု သည်သာမန်လူများထက် ဒုက္ခခံ ခဲ့ရသည်။ ရှင်ပေါလုသည်မဆုတ်မနှစ် ဘုရားရှင်ကိုသာလျှင်ချီးမွမ်းခဲ့သည်။ ၂ကော၊ ၁၁း၂၃-၂၉ မှရှင်ပါလုခံခဲ့ရ သောအခက်အခဲမျိုးစုံကိုဖတ်ပါ။ ယခုမှာ ၂ကော၊ ၁း၃-၁၁ ကိုဖတ်ပါ။

၂ကော၊ ၁း၄ တွင် ရှင်ပေါလုသည် ဘုရားရှင်ထံမှသနားခြင်းနှင့် နှစ်သိမ့်မှုရရှိကြောင်း ‘ကိုယ်တိုင်သက်သာခြင်းရှိသကဲ့သို့၊ ဆင်းရဲခြင်းအမျိုးမျိုး ကိုခံရသောသူတို့အား သက်သာစေနိုင်မည့်အကြောင်း၊ ဆင်းရဲခြင်းအမျိုးမျိုးတို့၌ ဘုရားသခင်သည်ငါတို့အားသက်သာစေတော်မူ၏’ မည်သည့်အကြောင်းကြောင့် ဒုက္ခဆင်းရဲခြင်းသည် အမှုတော်ဆောင်ရွက်ရန်အတွက် ဖိတ်ခေါ်ခြင်းအကြောင်း တစ်ခုအဖြစ်အသုံးပြုရသနည်း။ ကျွန်ုပ်တို့ယင်းကိစ္စနှင့်ပတ်သက်၍ အဘယ် ကြောင့်နိုးနိုးကြားကြားရှိရမည်နည်း။

ဘုရားသခင်သည်နာကျင်မှုကိုအသုံးပြုပြီး ကျွန်ုပ်တို့အမှုတော်တွင် ပါဝင်လာရန်ဖန်တီးတတ်သည်။ အဓိပ္ပာယ်မှာကျွန်ုပ်တို့ဦးစွာခံစားရမည်။ ထိုနောက် နာကျင်စွာခံစားရသူများကို ကိုယ်ချင်းစာနာနိုင်သည်။ ထိုသူများကိုအားပေး နှစ်သိမ့်နိုင်မည်။ အပြောသက်သက်မဟုတ် ခံစားခဲ့ရဖူးသည့်အကြောင်းဖြစ်သည်။ ကျွန်ုပ်တို့ခံစားဒုက္ခရောက်ခဲ့စဉ် ဘုရားရှင်ကိုယ်တော်တိုင်နှစ်သိမ့်ပေးခဲ့သည်။ ထိုနည်းလမ်း စည်းကမ်းချက် သည် ယေရှုရှင်ထံမှလာသည် (ဟေဗြဲ၊ ၄း၁၅)။

ရှင်ပေါလုသည်ခံရသောဒုက္ခဆင်းရဲခြင်းအကြောင်းကြောင့်ကျွန်ုပ်တို့ဝမ်းနည်းကြေကွဲနေစရာမလို ကြောင်း၊ အကျပ်အတည်းထဲ၌ ကျွန်ုပ်တို့ရောက်နေ ကြောင်းကိုသာသိစေသောသဘောဖြစ်သည်။ ထိုအချိန် မှာပင် အဖခမည်းတော်သည် ကြားဝင်ဖျန်ဖြေပေးကာ နှစ်သိမ့်အားပေး ကရုဏာတော် ဖော်ပြပေးလျက် ရှိသည်။ ကျွန်ုပ်တို့၏အသက်တာကို စိတ်ပျက်ရချိန်ပင်ရှိနိုင်ပါသည်။ အသတ်ခံရမည့် အချိန်ရှိလာနိုင်သည်။ သို့သော် မကြောက်ကြနှင့်။ ဘုရားရှင်သည် သူ့အား ကိုးစားမှီခိုရန်သွန်သင်ပေးနေပါသည်။ ကိုယ်တော်ကို ကိုးစား ယုံကြည်နိုင်ပါသည်။ အဘယ်ကြောင့်နည်း။ ‘‘လူသေကိုပင်ရှင်ပြန်စေနိုင်သောဘုရားဖြစ်သည်’’ (၂ကော၊ ၁း၉)။

ရှင်ပေါလုသည် ဧဝံဂေလိကိုဟောပြောရန်သာမျက်ခြည်စိုက်လျက် ဘုရားရှင်သည် သူ့ကိုကယ်တင် ပေးမည်ကို အနာဂတ်အတွက်ကြိုတင်တွေးဆ ထားသည်။ ရှင်ပေါလုအနေဖြင့် ခိုင်မြဲစွာရပ်တည်နိုင်သော အကြောင်းသုံးချက်ကိုရှင်းပြခဲ့သည်။ ၂ကော၊ ၁း၁ဝ၊ ၁၁။ ပထမဦးဆုံးအနေဖြင့် ဘုရားသခင်သည် မှတ်တမ်း မှတ်ရာသက်သေပြချက်ထားရှိသည်။ ထိုဘုရားသခင်သည် ‘‘ငါတို့ကို ထိုမျှလောက်ကြီးစွာသော သေဘေးမှ ကယ်လွတ်တော်မူပြီ။ ယခု၌လည်း ကယ်လွတ်တော်မူသေး၏ (၂ကော၊ ၁း၁ဝ)။ ဒုတိယအချက်၊ ရှင်ပေါလုသည် ဘုရားရှင်ကိုသာ အာရုံစိုက်မည်ဟုစိတ်ဆုံးဖြတ်သည်။ ‘‘ကိုယ်တော်၌ငါတို့သည် မျှော်လင့်လျက် ယခု၌လည်း ကယ်လွတ်တော်မူသေး၏’’ (၂ကော၊ ၁း၁ဝ)။ တတိယအချက်၊ သန့်ရှင်းသူတို့သည် အစဉ်အမြဲ ပတ္ထနာပြု လျက်ရှိသည်။ ‘‘သင်တို့သည်ကူညီ၍ ငါတို့အဖို့ဆုတောင်းသည်’’ (၂ကော၊ ၁း၁၁)။

သင်ရုန်းကန်ရသောဒုက္ခဆင်းရဲခြင်းမှ ရှင်ပေါလုခံစားရသောဒုက္ခများကိုသင်ခန်းစာယူကာ သင့်ကိုမည်သို့ အကူအညီပေးနိုင်သနည်း။

ကြာသပတေးနေ့ ဇူလိုင်လ ၂၈ ရက်

အပူလွန်ကဲခြင်း

ယခုကွာတာလေ့လာချက်များမှ ဘုရားရှင်သည် ပြင်းထန်သော စစ်ကြောခြင်းနှင့်အတူ ကျွန်ုပ်တို့၏ အသက်တာကို ဖြူစင်စေရန်နှင့် ခရစ်တော်နှင့် တူစေရန်ပြုလုပ်ပေးသော သင်ခန်းစာများစွာကိုသင်ယူကြရသည်။ အချို့သူများသည် ယင်းကိစ္စအတွက် ဘုရားရှင်ကိုအထင်မှားပြစ်တင်ကြသည်။ ‘ငါတို့ကို ကောင်းစေချင်လို့ ဘုရား ဒုက္ခကိုရင်ဆိုင်စေခြင်းသည်မှန်ပါသည်။ သို့သော် မေတ္တာမပါဘူး’ ဟုဝေဖန်တတ်ကြသည်။ ဘုရားရှင်က ကြမ်းတမ်းသည်ဟုပေါ်လွင်နေပါသည်။ ‘ခက်ခဲမှုအချိန်ကို ဘုရားရှင်ရင်ဆိုင်စေပါသည်။ သို့သော် ကျွန်ုပ်တို့ မည်သို့ လုပ်ဆောင်နိုင်မည်နည်း’ စသည်ဖြင့်ပြောဆိုလေ့ရှိသည်။

အပြစ်ကမ္ဘာပေါ်နေထိုင်စဉ်မှာဖြစ်ပျက်သမျှအကြောင်းကို အနည်းအကျဉ်း သာနားလည်နိုင်ပါမည်။ ကောင်းကင်နိုင်ငံတော်ရောက်ရှိသွားမှသာ အလုံးစုံကို နားလည်နိုင်ပါမည် (၁ကော၊ ၄း၅။ ၁ကော၊ ၁၃း၁၂)။ သို့သော် ယခုတွင် ဘုရားရှင်၏ကွယ်ကာစောင်မခြင်း၊ အတူအမြဲရှိခြင်းကိုယုံကြည်နေကြရမည်။ အချိန်တိုင်း မကောင်းခြင်းကိုခံစားရသော်လည်းဘုရားရှင်ကိုသာမျှော်လင့်နေရပါမည်။ယင်းအချက်ကိုဟေရှာယ ပုရောဖက်မှ ကောင်းစွာဖွင့်ဟသွန်သင်ခဲ့သည်။

ဟေရှာယ၊ ၄၃း၁-၇ ကိုဖတ်ပါ။ အခန်းငယ် ၂ တွင် ဘုရားရှင် မိန့်တော်မူသည်မှာ သူ၏ လူတို့သည်ရေကို ဖြတ်၍ မီးကိုကျော်နင်းသွားကြရ မည်ဟုဖော်ပြထားသည်။ လွန်ကဲသောအန္တရာယ်ချိုင့်ဝှမ်းပင်ဖြစ်သည်။ ပင်လယ်နီ နှင့်ယော်ဒန်မြစ်ကိုဖြတ်ကူးကြရမည့်အကြောင်း စကားရိပ်စကားသန်းကို ကြို၍မိန့်တော်မူခဲ့ခြင်း ဖြစ်ဟန်ရှိသည်။ ကြောက်မက်ဖွယ်သောအချိန်ဖြစ်သည်။ မည်သည့်ကတိတော်မျိုးကို သင်တောင်းဆိုနိုင်သနည်း။

--------------------------------------------------------------------------------------------------

ဘုရားရှင်သည်ကျွန်ုပ်တို့ကိုပြင်းထန်သောစစ်ကြောခြင်းကိုပေးရခြင်းအကြောင်းနည်းလမ်း သုံးသွယ်ဖြင့် အကျဉ်းချုပ်သင်ယူနိုင်ပါသည်။ ပထမနည်းမှာ ဘုရားရှင်၏လွန်ကဲသောအပူသည် ကျွန်ုပ်တို့ကို ပျက်စီးစေသည် မဟုတ်ပါ။ အပြစ်ကိုသာပျက်စီးသွားစေသည်။ ဒုတိယနည်းမှာ ဘုရားရှင်၏ပူပြင်းသော စစ်ကြောခြင်းသည် ကျွန်ုပ်တို့ကိုနစ်နာစေလိုခြင်းမဟုတ်၊ သန့်ရှင်းဖြူစင်လိုခြင်းဖြစ်သည်။ တတိယနည်းမှာ ဘုရားသခင်သည် ကျွန်ုပ်တို့ကို ဂရုစိုက်ကြည့်ရှုတော်မူသည်။ မည်သည့်နည်းနှင့်မျှကျွန်ုပ်တို့ကိုစွန့်ပစ်မထားပါ။ သေချာပါသည်။

ဖော်ပြပါကျမ်းချက်များသည် ဘုရားရှင်၏စာရိတ္တတော်ကို မည်သို့ သင်ကြားပေးသနည်း။ (ဆာလံ၊ ၁ဝ၃း၁၃၊ ၁၄။ မသဲ၊ ၂၈း၂ဝ။ ၁ကော၊ ၁ဝး၁၃။ ၁ပေ၊ ၁း၇) အဆိုပါကျမ်းချက်များမှ သင်၏ဘဝအတွက်မည်သို့ မြည်းစမ်းခဲ့ဖူးသနည်း။

သောကြာနေ့ ဇူလိုင်လ ၂၉ ရက်

ဆက်လက်လေ့လာရန်။

‘ဘုရားရှင်သည်မိမိလူတို့ကို မီးဖိုထဲသို့ထည့်၍စစ်ကြောသန့်စင်စေသည်။ ခရစ်ယာန်၏ စာရိတ္တ အတွက် ရွေစစ်သကဲ့သို့စစ်ကြောသန့်စင်ပေးခြင်းဖြစ်သည်။ ယေရှုသည် ထိုစမ်းသပ်မှုကို သိမြင်တော်မူ သလို သတ္တုကိုသန့်စင်ရန်လိုအပ်ကြောင်း သိရှိသည်။ ကိုယ်တော်၏မေတ္တာတော်ကို ရောင်ပြန်ဟပ်စေသောအကြောင်း ဖြစ်မည်။ ဘုရားသခင်၏နည်းဥပဒေသများကို ကိုယ်တော်သည် မိမိ၏အစေခံ များအား အနီးကပ်သိရှိစေရန် စစ်ကြောပေးနေခြင်းဖြစ်သည်။ အမှုတော်အတွက် ထိုသို့စစ်ကြောခြင်းဦပလျှင် အချို့သူတို့အတွက် ပို၍ အားအင် တန်ခိုးဖြစ်စေ ကြောင်းကို ကိုယ်တော်သိတော်မူသည်။ ထိုသူတို့သည်လည်းစုံစမ်းခြင်းနှင့် ရင်ဆိုင်စေပါသည်။ ထိုသူများ၏လုပ်ဆောင်မှုအတွက် စာရိတ္တကိုစစ်ကြော ပေးခြင်းဖြစ်သည်။ သူတို့၏အားနည်းချက်ကိုထောက်၍ ကိုယ်တော်ကိုမှီခို တတ်ရန်သင်ကြားပေးသည်။ ထိုသို့ပြုခြင်းဖြင့်သူတို့သည် ဥာဏ်ပညာ၊ သင်ကြားမှု၊ စည်းကမ်းနှင့်သူတို့လုပ်ဆောင်ရမည့်အလုပ်ကို အောင်မြင်သည့် အထိ လုပ်ဆောင်သွားစေသော တန်ခိုးကိုရရှိ ကြသည်။’

‘‘ဘုရားရှင်ကိုယ်တိုင်ပြင်ဆင်ပေးသော စစ်ကြောစုံစမ်းခြင်းမျိုးကို ကျွန်ုပ်တို့ရင်ဆိုင်ရလျှင် ကပ်တိုင်ကို လက်ခံပြီး ခါးသီးစွာသောခွက်ဖလားကို သောက်ရပါမည်။ ကျွနု်ပ်တို့၏နှုတ်ကို ခမည်းတော်၏လက်တော်သည် တို့ထိ ပေးကြောင်းကိုသတိရပါ။ အလင်း၌ကိုယ်တော်ကိုယုံကြည်အားကိုးသကဲ့သို့ အမှောင်ထဲ၌လည်း ကိုယ်တော်ကို အားကိုးပါ။ ကိုယ်တော်ပေးသမျှသော စစ်ကြောခြင်းသည် ကျွန်ုပ်တို့အတွက် အကျိုးဟူ၍သာ မှတ်ယူပါသလား။ --

ဒုက္ခကြမ်းတမ်းသောညအမှောင်၌ပင် ကျွန်ုပ်တို့စိတ်နှလုံးကို လည်းကောင်း၊ အသံကိုလည်းကောင်း လွင့်၍ချီးမွမ်းခြင်းအမှုကိုပြုနိုင်ပါသည်။ အကယ်၍ ကပ်တိုင်ထက်မှမေတ္တာတာ်၏ တန်ဖိုးကိုနားလည်မည် ဆိုလျှင် ကိုယ်တော်ကိုချီးမွမ်းမည်ဖြစ်သည်’

--ဝဝဝ--